Jeg har købt en computer til arbejdsbrug i Elgiganten. Der har så ikke været andet end problemer lige fra starten af, med både nedbrud, defekte USB porte og et touchpad der ikke virkede efter hensigten. Desværre nåede jeg ikke at aflevere den indenfor de 14 dage man har. Da jeg er selvstændig er det meget vigtigt for mig, at jeg kan arbejde mobilt, og derfor har en bærbar stor betydning for mig. Jeg tænkte derfor at de få fejl "kunne jeg godt leve med". 

Efter computeren går helt i sort, og ikke vil starte, beslutter jeg at aflevere computeren d. 31-5-2016, og den pågældende medarbejder lovede mig, at der ikke ville gå mere end 14 dage før jeg havde den igen. Jeg bliver på intet tidspunkt tilbudt en lånecomputer eller anden kompensation for at skulle undvære mit værktøj i 14 dage. Jeg beslutter derfor at holde møder på kontoret, og skubbe de kundemøder der kræver en bærbar.

Efterfølgende går tiden, og jeg tager fat i Elgiganten, for at hører til hvornår computeren er klar. Første gang ringer jeg ind mandag d. 13/6, hvor en medarbejder forklarer mig, at den er på vej. OK tænker jeg, da der så sker noget. Jeg modtager dog ikke nogen SMS'er relateret til værkstedet, og beslutter at skrive til Elgiganten på Facebook: 

tir 11:58 - (14/06)
"Hej! Da jeg ikke kan finde en mail adresse på jeres hjemmeside, skriver jeg i den forbindelse beskeden her. 

I har nu haft over 3 uger til at reparere en bærbar, som jeg har købt til arbejdsbrug. Computeren er helt ny, og jeg kan simpelthen ikke undvære en computer mere. Derfor vil jeg lige gøre opmærksom på, at jeg har ret til at få pengene retur, ifbm. købelovens paragraf om reparation indenfor "rimelig tid"."

Og Elgiganten svarer således:

tir 13:44 - (14/06)

"Hej Henrik

Mange tak for din henvendelse. 

Til en evt. anden gang så er vores mail kundecenter(A)giganten.dk

Hvis du tilsender mig dit servicenr. eller det telefonnr som er noteret på sagen.

Så vil jeg meget gerne undersøge hvad der sker, så du kan få en status.

Rigtig god dag

Med venlig hilsen 
Sandra
Elgigantens kundecenter"

Jeg svarer således:

"Hej Sandra. Telefonnummeret er XXXX XXXX. Det er min kærestes nummer, Linda. Det er hende der har købt en del ting samlet på en faktura, herunder en MSI Computer. Det er denne der er problemer med. Jeg kan ikke undvære en computer i firmaet mere, da jeg sidder tilbage med en meget gammel bærbar der ikke kan trække det halve af de programmer jeg bruger. Derfor ville det være bedst for mig, at jeg fik pengene så jeg kan købe noget andet nu."   

Hvor jeg så får svaret: 

ons 11:39 (15/6-2016)
"Hej Henrik

Mange tak for din besked.

Jeg har fundet servicesagen på hendes telefonnr. 

Ud fra arbejdes rapporten som er kommet i går så kan jeg se at de har skiftet RAM og reinstalleret software. Derudover har de testet OS boot, smart test af hardisk/SSD smart test og ikke mindst en læs og skriv test. 

Så computeren skulle fungere igen og meget gerne snart være på vej tilbage til butikken.

Hvis den ikke sendt i går bliver den sendt af sted i dag.

Med venlig hilsen 
Sandra
Elgigantens kundecenter"

Ok tænker jeg. Så må jeg jo kunne hente den i dag (16/6-2016), men så får jeg pludselig en SMS fra Elgiganten: "Kære kunde. Din servicesag afsendes fra værkstedet snarest. Du vil modtage en SMS(...) Vi forventer CA. 2-3 hverdages transport."

Her hopper kæden så af for mig, da jeg jo lige har fået besked på, at computeren skulle være afsendt i går, og jeg dermed kunne få computeren i dag (16-06). 

Kører derfor ud i Elgiganten Esbjerg, for at få mine penge tilbage, og så eksempelvis købe noget andet ved dem. Bliver henvist til udlevering, hvor jeg så går ud.

Stiller mig i kø, og det bliver hurtigt min tur, hvor jeg så forklarer en ansat problemet. Han ser noget forvirret ud, og overgiver sagen til en anden kollega. Han forklarer mig så, at Elgiganten har 21 dage til at reparere en computer, og at jeg sådan set ikke havde krav på pengene retur. Jeg siger så at det er ret useriøst at bilde sine kunder ind, at noget kun tager 14 dage, når det pludselig tager 3 - 4 uger. Jeg påpeger ligeledes at jeg ikke er blevet tilbudt lånecomputer, og at jeg havde vidner på det, da min kæreste var med den dag vi købte computeren. 

Og det er så heraf min anmeldelse er blevet til. Så fræk og næsvis som han er, siger han dælme at jeg både er blevet tilbudt en lånecomputer, og desuden også er blevet gjort opmærksom på, at der altid går 3 uger og derover ved reparation, hvilket han naturligvis havde vidner på!

For det første, havde han overhovedet ikke taget imod computeren, så hvor ved han fra hvad hans kollegaer har sagt og aftalt? Han kan muligvis være synsk, men den mulighed vil jeg gerne have lov at afkræfte. Han siger altså direkte at jeg lyver, og lyver tilmed mig og hans kollegaer lige op i fjæset. Det gør mig vred og harm. Jeg spurgte efter en leder, hvor han svarede at det var HAM!. Hvis vi andre havde ledere ansat som denne, ville vi gå konkurs hurtigere end du kan sige "dårlig betjening".  

Jeg har så ikke tænkt mig at hverken købe, eller anbefale Elgiganten til nogle af mine kunder i min butik mere. Det plejer ellers at være jer vi siger folk skal handle bærbare ved, da vi ikke har den slags elektronik, men det kan vi ikke med den opførsel. I er ikke til at stole på, og så det at I LYVER overfor jeres kunder, bare fordi I ikke vil bøvle eller yde en service. Skam jer! Jeg kunne aldrig i mit liv finde på at tale sådan til mine kunder, eller i det heltaget være så flabet som den pågældende "leder" hvis man da kan kalde ham det. Useriøst, ringe og absolut for dårligt. 

Godt der er alternativer til sådan en organisation. 

Vh. Henrik